Trieda: **II. NŠS**  24. 3. 2020 – 25. 3. 2020

Predmet: **SJL**

PUBLICISTICKÝ ŠTÝL - ÚTVARY

|  |  |  |
| --- | --- | --- |
| **SPRAVODAJSKÉ** | **ANALYTICKÉ** | **BELETRISTICKÉ** |
| **Správa**  **Interview**  **Riport**  **Komuniké**  **Rezolúcia**  **Referát**  **Inzerát**  **Reklama**  **Plagát** | **Úvodník**  **Komentár**  **Recenzia**  **Posudok**  **Kritika**  **Diskusia**  **Glosa**  **Entrefilet**  **Pamflet**  **Karikatúra**  **Polemika** | **Reportáž**  **Fejtón**  **Črta**  **Causerie**  **Stĺpček**  **Besednica** |

**Správa**  
▪ spravodajský publicistický žáner  
▪ maximálne stručný a výstižný text, ktorý objektívne, presne a stručne informuje o základných faktoch nejakej   
udalosti (kto? kde? kedy? kto? prečo?)  
  
**Rozšírená správa**  
▪ okrem základných faktov obsahuje aj sprievodné okolnosti, ktoré dané fakty dopĺňajú alebo spresňujú   
▪ je rozsiahlejšia, niekedy obsahuje aj hodnotiace prvky (uplatňuje sa vtedy úvahový sloh. postup)  
   
**Oznámenie**  
▪ informuje o tom, čo sa stane  
  
**Komuniké**  
▪ spravodajský publicistický žáner  
▪ podobný správe, ale je rozsiahlejší  
▪ sú v ňom spracovaná závery rokovania hlavne politických strán  
▪ autormi sú účastníci rokovania  
   
**Reportáž**  
▪ beletrizovaný publicistický žáner  
▪ o udalosti informuje vo vývine  
▪ sleduje vec, udalosť v pohybe, opisuje jej vznik, vývin, zmeni a dopad  
▪ základom je rozprávaci slohový postup + opisný a úvahový   
  
**Interview**  
▪ druh správy, ktorý má podobu dialógu  
▪ úlohou je predstaviť nejakú osobnosť a zároveň informovať o závažných faktoch  
   
**Fejtón**  
▪ beletrizovaný publicistický žáner, ktorý využíva rozprávací, opisný a úvahový slohový postup   
▪ kriticky sa v ňom poukazuje na každodenné udalosti, pričom využíva vtip, humor ale aj satiru a sarkazmus  
  
**Úvodník**  
▪ analytický publicistický žáner  
▪ úvaha nejakej významnej osobnosti alebo šéfredaktora novín na aktuálnu tému   
▪ miesto: na prvej strane novín  
  
**Komentár**  
▪ analytický publicistický žáner  
▪ náplňou nie sú primárne informácie, ale úvaha na aktuálnu tému  
▪ posudzuje významnú udalosť, jej príčiny a dôsledky  
▪ na rozdiel od úvodníka, reaguje na udalosť, ktorá už bola v novinách uverejnená  
  
**Glosa**  
▪ analytický publicistický žáner  
▪ predstavuje stručný štipľavý komentár k správe alebo priamo k udalosti

\* poznámky prepísať do zošita

Predmet: **OBN**

RENÉ DESCARTES

Obdobie: *osvietenstvo/klasicizmus*

Heslo: *Cogito ergo sum* (myslím, teda som)

Vo filozofii sa Descartes definuje ako striktný racionalista a zakladateľ tzv. novovekej filozofie subjektivity. Vtedy to znamenalo zmenu v európskom filozofickom myslení. Descartes viedol s mnohými vedcami listové diskusie, čo sa považuje za prvú svetovú vedeckú spoluprácu. Skoro celý život prežil v liberálnom Holandsku, len na sklonku života na pozvánku švédskej kráľovnej Kataríny odišiel žiť do Švédska, kde aj umrel.

Filozofia: Racionalizmus, dedukcia, dve substancie – hmotná a nehmotná (najdôležitejším stupňom hmotnej je človek)

IMMANUEL KANT

Obdobie: *osvietenstvo/klasicizmus*

Nemecký filozof, zakladateľ nemeckého klasického idealizmu, profesor filozofie. Celý život prežil v Kӧnigsbergu, súčasť vtedajšieho Pruska, považovali ho za kráľa puntičkárov, denne sa riadil prísnym režimom, bol známy železnou sebadisciplínou a chorobnou poriadkumilov­nosťou, vyhýbal sa všetkému, čo by ho odvádzalo od práce, aj ženám.

Rozlišuje:

1. *Svet vecí o sebe* – objektívny svet, existujúci sám od seba, nezávisle od procesu vnímania, pre nás nespoznateľný
2. *Svet javov* – všetko, čo sme schopní vnímať cez zmyslovú skúsenosť, teda svet, ako sa nám javí, svet pre nás.

3 štádiá poznávania:

1. štádium nazerania
2. štádium umu
3. štádium čistého rozumu